ORDIN   Nr. 2154 din 11 decembrie 2009

pentru aprobarea prescripţiilor tehnice PT CR 4-2009 "Autorizarea persoanelor juridice pentru efectuarea de lucrări la instalaţii/echipamente" şi PT CR 8-2009 "Autorizarea personalului de deservire a instalaţiilor/echipamentelor şi acceptarea personalului auxiliar de deservire"

EMITENT:      MINISTERUL ECONOMIEI

PUBLICAT  ÎN: MONITORUL OFICIAL  NR. 11 din  8 ianuarie 2010

    Având în vedere prevederile art. 5 lit. o) din Legea nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, cu modificările şi completările ulterioare,

    în temeiul art. 9 alin. (4) din Hotărârea Guvernului nr. 1.720/2008*) privind organizarea şi funcţionarea Ministerului Economiei, cu modificările şi completările ulterioare,
------------

    *) Hotărârea Guvernului nr. 1.720/2008 privind organizarea şi funcţionarea Ministerului Economiei a fost abrogată prin Hotărârea Guvernului nr. 1.634/2009 privind organizarea şi funcţionarea Ministerului Economiei, Comerţului şi Mediului de Afaceri, publicată în Monitorul Oficial al României, Partea I, nr. 3 din 4 ianuarie 2010.

    ministrul economiei emite următorul ordin:

    ART. 1

    Se aprobă Prescripţia tehnică PT CR 4-2009 "Autorizarea persoanelor juridice pentru efectuarea de lucrări la instalaţii/echipamente", prevăzută în anexa nr. 1.

    ART. 2

    Se aprobă Prescripţia tehnică PT CR 8-2009 "Autorizarea personalului de deservire a instalaţiilor/echipamentelor şi acceptarea personalului auxiliar de deservire", prevăzută în anexa nr. 2.

    ART. 3

    La data intrării în vigoare a prezentului ordin, prevederile din ordinele pentru aprobarea prescripţiilor tehnice, prevăzute în secţiunile 1 şi 2 din anexa nr. 3, se abrogă.

    ART. 4

    Anexele nr. 1 - 3**) fac parte integrantă din prezentul ordin.

------------

    **) Anexele nr. 1 - 3 se publică în Monitorul Oficial al României, Partea I, nr. 11 bis.

    ART. 5

    Prezentul ordin se publică în Monitorul Oficial al României, Partea I, şi intră în vigoare la 30 de zile de la publicare.

Ministrul economiei,

Adriean Videanu

    Bucureşti, 11 decembrie 2009.

